Butunjahon Badminton Federatsiyasi. Butunjahon Badminton Federatsiyasi (BWF) — Xalqaro Olimpiada Qoʻmitasi (XOQ) tomonidan tan olingan badminton sporti boʻyicha xalqaro boshqaruv organi. U 1934-yilda Xalqaro Badminton Federatsiyasi (IBF) sifatida tashkil etilgan boʻlib, dastlab toʻqqiz davlat (Kanada, Daniya, Angliya, Fransiya, Irlandiya, Niderlandiya, Yangi Zelandiya, Shotlandiya va Uels) aʼzo boʻlgan. 1981-yilda IBF Jahon Badminton Federatsiyasi bilan birlashtirildi va 2006-yil 24-sentabrda Madridda boʻlib oʻtgan navbatdan tashqari umumiy yigʻilishda tashkilot nomi Butunjahon Badminton Federatsiyasi (BWF) ga oʻzgartirildi. BWF tashkil etilganida (IBF sifatida), uning bosh ofisi Buyuk Britaniyaning Cheltenxem shahrida joylashgan edi. Bosh ofis 2005-yil 1-oktabrda Malayziyaning Kuala Lumpur shahriga koʻchirildi. Hozirgi prezidenti Poul-Erik Høyer Larsen hisoblanadi. BWF butun dunyo bo‘ylab 201 ta a’zo davlatga ega bo‘lib, ular 5 ta qit’a konfederatsiyasiga birlashtirilgan. Qitʼa federatsiyalari. BWF butun dunyo boʻylab badminton sportini targʻib qilish va rivojlantirish uchun mintaqaviy boshqaruv organlari bilan hamkorlikda ishlaydi, ular: Prezidentlari. Quyida 1934-yildan beri prezidendlik qilgan shaxslar roʻyxati keltirilgan: Reytinglari. BWF butunjahon oʻrinlar va butunjahon oʻsmirlar oʻrinlari boʻyicha oʻyinchilarning kuchini aniqlash uchun kiritiladi. Berilgan ochkolar oxirgi 52 hafta davomida ishtirok etgan har bir turnirning yakuniy natijalariga asoslanadi. Oʻsmirlar oʻrinlari 19 yoshgacha boʻlgan badmintonchilardan iborat. Turnirlari. 1-guruh. BWF muntazam ravishda yettita yirik xalqaro badminton tadbirlarini va para-badminton boʻyicha ikkita tadbirni tashkil qiladi: Asosiy turnirlar: Boshqa yirik turnirlar: Para asosiy turnirlar: Tadbir (lar) endi muntazam oʻtkazilmaydi: 2-guruh. BWF World Tour deb nomlanuvchi 2-darajali turnirlar turli xil jahon reyting ochkolari bilan oʻtkaziladigan olti darajaga ajratildi, ular quyidagi tartibda: Ilgari 2007-yildan 2017-yilgacha oʻtkazilgan tadbirlar: 3-guruh. Continental Circuit deb nomlanuvchi 3-darajali turnirlar turli xil jahon reyting ochkolari bilan uchta darajaga ajratildi, ular tartib boʻyicha: Mukofotlari. BWF badmintonda erishgan yutuqlari yoki badmintonga qoʻshgan hissasi uchun oʻyinchilarga, hakamlarga, homiylarga va boshqa shaxslarga maxsus mukofotlar beradi. Logotipi. Yillar davomida tashkilot bir nechta logotiplarga ega boʻldi. Dastlab u IBF logotipidan foydalangan. BWF sifatida 2007-yilda yangi logotip qabul qilindi. 2012-yilda u yangi, soddalashtirilgan logotipni oʻz ramziga aylantirdi.